**ΤΟΕΒ και Καλλικράτης.**

Στον νόμο 3852/7-6-2010 «Καλλικράτης», δεν έχουμε καμιά απολύτως αλλαγή στο νομικό καθεστώς των ΤΟΕΒ, αλλά μόνο την εποπτεία τους έχουν πλέον οι Δήμοι από 1/1/2011.

Συγκεκριμένα στον παραπάνω νόμο 3852/7-6-2010, Κεφάλαιο ΣΤ΄ «Μεταβιβαζόμενες αρμοδιότητες στους Δήμους», άρθρο 94 «Πρόσθετες αρμοδιότητες των Δήμων», παράγραφος 5, αναφέρει τα εξής:

Νόμος 3852/2010 (Νόμος «Καλλικράτη»).

**ΚΕΦΑΛΑΙΟ ΣΤ΄**

**ΜΕΤΑΒΙΒΑΖΟΜΕΝΕΣ ΑΡΜΟΔΙΟΤΗΤΕΣ ΣΤΟΥΣ ΔΗΜΟΥΣ**

**Άρθρο 94**

**Πρόσθετες αρμοδιότητες δήμων**

**5. Στο άρθρο 75 παρ. Ι του Κώδικα Δήμων και Κοινοτήτων προ­στίθεται τομέας υπό στοιχείο η΄ και υπό τον τίτλο «Αγροτική Ανά­πτυξη – Κτηνοτροφία – Αλιεία», στον οποίο περιλαμβάνονται οι ακό­λουθες αρμοδιότητες:**

«1. Η σύσταση και λειτουργία Γραφείων Γεωργικής Ανάπτυξης (Γ.Γ.Α.).

2. Η μελέτη και εκτέλεση έργων τεχνικής υποδομής, τοπικής σημα­σίας, που αφορούν στη γεωργία, την κτηνοτροφία και την αλιεία και ιδίως αυτών που σχετίζονται με την αγροτική οδοποιία, την κατασκευή λιμνοδεξαμενών, τα έργα βελτίωσης βοσκοτόπων και τα εγγειοβελτιω­τικά έργα.

**3. Η άσκηση εποπτείας από τους δήμους, όπου εδρεύουν, των Το­πικών Οργανισμών Εγγείων Βελτιώσεων (Τ.Ο.Ε.Β.), των Προσωρι­νών Διοικουσών Επιτροπών (Π.Δ.Ε.) και των Τοπικών Επιτροπών Άρδευσης (Τ.Ε.Α.) σύμφωνα με τις διατάξεις του ν.δ. 3881/1958 (ΦΕΚ 181 Α΄), όπως ισχύει και τις κατ’ εξουσιοδότησή του εκδοθεί­σες κανονιστικές πράξεις, καθώς και η αξιοποίηση εγγειοβελτιωτι­κών έργων με εφαρμογή σωστής άρδευσης και στράγγισης.**

|  |  |  |
| --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  | ΑΘΗΝΑ 22-6-2011 |
| ΥΠΟΥΡΓΕΙΟ ΑΓΡΟΤΙΚΗΣ  |  | Aριθ. Πρωτ: 434 |
| ΑΝΑΠΤΥΞΗΣ & ΤΡΟΦΙΜΩΝ |  |  |
| ΓΡΑΦΕΙΟ ΥΠΟΥΡΓΟΥ |  |  |
| ΤΜΗΜΑ ΚΟΙΝ/ΚΟΥ ΕΛΕΓΧΟΥ |  |  |
|  Ταχ. Δ/νση: ΑΧΑΡΝΩΝ 2  |  |  |
|  101 76 - ΑΘΗΝΑ | ΠΡΟΣ: | Βουλή των Ελλήνων |
| Τηλ………: 210-2124331 |  | Δ/νση Κοιν/κού Ελέγχου |
| Fax……….: 210-5243522 |  | Τμήμα Αναφορών |
|  |  | Τμήμα Ερωτήσεων |
|  |  |  |

ΘΕΜΑ: «Λειτουργία ΟΕΒ»

ΣΧΕΤ.: Η ΠΑΒ 6272/9-6-2011

 Η Ερώτηση 17894/10-6-2011

Απαντώντας στα παραπάνω που κατέθεσαν οι βουλευτές κ. **Μ. Καρχιμάκης, Γ. Πλακιωτάκης**, για τα θέματα της αρμοδιότητάς μας, σας πληροφορούμε τα εξής:

Το Υπουργείο Αγροτικής Ανάπτυξης & Τροφίμων (ΥΠΑΑΤ), με σκοπό την εύρυθμη λειτουργία των εκάστοτε Ο.Ε.Β., συνεργάζεται με όλους τους αρμόδιους φορείς και καταβάλλει κάθε δυνατή προσπάθεια, ώστε να διευθετηθούν το συντομότερο δυνατό οι δυσλειτουργίες που προέκυψαν με την εφαρμογή του νέου Διοικητικού Χάρτη της χώρας (πρόγραμμα «Καλλικράτη»).

Διευκρινίζεται ότι το νομικό πλαίσιο των ΟΕΒ παραμένει το ισχύον, δηλαδή οι ΟΕΒ λειτουργούν σύμφωνα με τις διατάξεις του Ν Δ. 3881/1958 και των κατ’ εξουσιοδότηση κανονιστικών πράξεων αυτού, καθώς δεν υπάρχει διάταξη Νόμου που να καταργεί το εν λόγω νομοθετικό καθεστώς.

Οι Τοπικοί Οργανισμοί Εγγείων Βελτιώσεων (ΤΟΕΒ) είναι Νομικά Πρόσωπα Ιδιωτικού Δικαίου, που διέπονται από τον Νόμο 3881/58 και των κατ’ εξουσιοδότηση κανονιστικών πράξεων αυτού, λειτουργούν ομαλά και αποτελεσματικά ως ανταποδοτικοί μη κερδοσκοπικού χαρακτήρα Οργανισμοί και παραμένουν ως έχουν από την στιγμή που δεν υπάρχουν τροποποιήσεις στα νομοθετήματα που τους διέπουν. Ο Νόμος 3852/7-6-2010 «Καλλικράτης» δεν τροποποιεί τον Νόμο 3881/58, σχετικά με τις αρχές που διέπουν τη λειτουργία των ΟΕΒ και, ως εκ τούτου, οι ΟΕΒ παραμένουν ανταποδοτικοί μη κερδοσκοπικού χαρακτήρα Οργανισμοί.

Σημειώνεται ότι με το υφιστάμενο νομικό πλαίσιο, οι Τ.Ο.Ε.Β. λειτουργούν υπό την εποπτεία των Δήμων. Για λειτουργία των Τ.Ο.Ε.Β. υπό την εποπτεία των Περιφερειών, απαιτείται νέα νομοθετική ρύθμιση σε συνεργασία με το Υπουργείο Εσωτερικών, Αποκέντρωσης & Ηλεκτρονικής Διακυβέρνησης.

Ο ΥΠΟΥΡΓΟΣ

Κ. ΣΚΑΝΔΑΛΙΔΗΣ

ΚΟΙΝΟΠΟΙΗΣΗ

1. Υπ. Εσωτερικών, Αποκέντρωσης & Ηλεκτρονικής Διακυβέρνησης

- Γρ. κ. Υπουργού

2. Βουλευτή κ. Μ. Καρχιμάκη

3. Βουλευτή κ. Γ.Πλακιωτάκη

**Οι Ο.Ε.Β. τελούν υπό την εποπτεία και τον έλεγχο του Υπουργείου Αγροτικής Ανάπτυξης & Τροφίμων.**

Στο άρθρο 20, του Ν.Δ/γματος 3881/1958, αναφέρεται το εξής:

Άρθρον 20.

Εποπτεία – Έλεγχος – Ευθύνη Ο.Ε.Β.

«1. Οι ΓΟΕΒ και οι ΤΟΕΒ τελούν υπό την εποπτείαν και τον έλεγχον του Υπουργείου Γεωργίας, ασκούμενον δια των αρμο­δίων Υπηρεσιών τούτου».

**Η Δ/νση Εγγείων Βελτιώσεων ήταν η εποπτεύουσα αρχή για την λειτουργία των ΤΟΕΒ και έλεγχε αυτούς**

Εγκρίνει τους Προϋπολογισμούς, Ισολογισμούς, τις δαπάνες και τα έσοδα και ασκεί τον οικονομικοδιαχειριστικό έλεγχο των ΤΟΕΒ, σύμφωνα άλλωστε και με τα πορίσματα των οικονομικών ελεγκτών της.

Σχετικά, παραθέτουμε τα παρακάτω:

1) Στο άρθρο 3, του υπ’ αριθμ. 3881/30-10-1958 Νομοθετικού Δ/γματος, στο Κεφάλαιο Α΄, (Υπηρεσιακά όργανα), αναφέρονται τα εξής:

«1. Προς άσκησιν των κατά το άρθρον 11 αρμοδιοτήτων συνιστάται παρά τω Υπουργείω Γεωργίας Υπηρεσία Εγγείων Βελτιώσεων (Υ.Ε.Β.), υπαγομένη εις την Γενικήν Διεύθυνσιν Γεωργίας και διακρινομένη εις Κεντρικήν και Περιφερειακήν, κατά τα εν Κεφαλαίω Δ΄ οριζόμενα. Δια Βασ. Διατάγματος εκδιδομένου προτάσει του Υπουργού Γεωργίας κανονισθήσονται λεπτομερέστερον αι αρμοδιότητες της Υπηρεσίας ταύτης….».

-----------------------------------------------------------------------------------------

1. Το άρθρο αυτό σχετικά γράφει τα εξής:

«1. Το Υπουργείον Γεωργίας ασκεί εφεξής πάσαν αρμοδιότητα εις ό,τι αφορά την αναγνώρισιν, την σύνταξιν προκαταρκτικών εκθέσεων, τον προγραμματισμόν, την γεωργικήν αξιοποίησιν, ως και την λειτουργίαν, συντήρησιν, διοίκησιν και διαχείρισιν απάντων εν γένει των έργων εγγείων βελτιώσεων προς ανάπτυξιν και αξιοποίησιν του γεωργικού εδάφους της Χώρας, πλην των αντιπλημμυρικών και προστατευτικών έργων της πεδινής κοίτης των ποταμών και μεγάλων χειμάρρων ως και των αυτοτελών αντιπλημμυρικών έργων προστασίας συγκοινωνιών και κατοικουμένων χώρων, αι επί των οποίων ως άνω αρμοδιότητες ανήκουν εις το Υπουργείον Συγκοινωνιών και Δημοσίων Έργων».

2) Στο άρθρο 20, του υπ’ αριθμ. 3881/30-10-1958 Νομοθετικού Δ/γματος, στο Κεφάλαιο Γ΄, (Εποπτεία – Έλεγχος – Ευθύνη Ο.Ε.Β.), αναφέρονται τα εξής:

«1. Οι Γ.Ο.Ε.Β. και οι Τ.Ο.Ε.Β. τελούν υπό την εποπτείαν και τον έλεγχον του Υπουργείου Γεωργίας, ασκούμενον δια των αρμοδίων Υπηρεσιών τούτου.

2. ……………

3. Οι υπάλληλοι των Ο.Ε.Β. τελούν έναντι τούτων εις έννομον σχέσιν ιδιωτικού δικαίου, υπέχουν όμως τας ευθύνας των υπαλλήλων Νομικών Προσώπων Δημοσίου Δικαίου.

4. ………………».

3) Στο υπ’ από 3/6/1959 Β. Δ/γμα, στο Κεφάλαιο Α΄ (Διάρθρωσις και αρμοδιότητες της Κεντρικής Υπηρεσίας Εγγείων Βελτιώσεων), και στο άρθρο 6 (Διεύθυνσις Διοικήσεως Έργων και Υδάτων), αναφέρονται τα εξής:

«1. Η Διεύθυνσις Διοικήσεως Έργων και Υδάτων, ή Διεύθυνσις IV, έχει τας εν τοις επομένοις εδαφίοις αναφερομένας αρμοδιότητας, αίτινες κατανέμονται αντιστοίχως εις τα κάτωθι Τμήματα, εις ά αύτη διαιρείται:

α. Τμήμα Διοικήσεως Υδάτων, ή Τμήμα Α΄.

αα. Εις την αρμοδιότητα

20) Η οικονομική παρακολούθησις και ο διοικητικός και διαχειριστικός έλεγχος των Ο.Ε.Β., ως και του Οργανισμού Κωπαΐδος και του Αυτόνομου Σταφιδικού Οργανισμού Στυμφαλίας-Ασωπού-Κορινθίας (Α.Ο.Σ.Α.Κ.)».

**Οι Ο.Ε.Β. (Οργανισμοί Εγγείων Βελτιώσεων) εκτελούν δημόσια έργα, έχουν δημόσιο χαρακτήρα.**

Σχετικά, παραθέτουμε τα παρακάτω:

1) Το υπ’ αριθμ. 3881/30-10-1958 Νομοθετικό Δ/γμα, στο Κεφάλαιο Α΄, Άρθρο 1, (Γενικοί ορισμοί - αρμοδιότητες), αναφέρει τα εξής:

«1. Το Υπουργείον Γεωργίας ασκεί εφεξής πάσαν αρμοδιότητα εις ό,τι αφορά την αναγνώρισιν, την σύνταξιν προκαταρκτικών εκθέσεων, τον προγραμματισμόν, την γεωργικήν αξιοποίησιν, ως και την λειτουργίαν, συντήρησιν, διοίκησιν και διαχείρισιν απάντων εν γένει των έργων εγγείων βελτιώσεων προς ανάπτυξιν και αξιοποίησιν του γεωργικού εδάφους της Χώρας, πλην των αντιπλημμυρικών και προστατευτικών έργων της πεδινής κοίτης των ποταμών και μεγάλων χειμάρρων ως και των αυτοτελών αντιπλημμυρικών έργων προστασίας συγκοινωνιών και κατοικουμένων χώρων, αι επί των οποίων ως άνω αρμοδιότητες ανήκουν εις το Υπουργείον Συγκοινωνιών και Δημοσίων Έργων».

**Θεώρηση βιβλίων**

Όσον αφορά την θεώρηση των διοικητικών βιβλίων καθώς και των γραμματίων Είσπραξης και ενταλμάτων Πληρωμής, βιβλίων η αρμόδια υπηρεσία Εγγείων Βελτιώσεων είναι αυτή που τα θεωρεί (άρθρο 45, παράγρ. 3 του Καταστατικού).